ઉપરોક્ત રચના પણ કહે છે કે, મૃત્યુ અવશ્યંભાવિ છે; તેનાથી કોઈ મુક્ત થઈ શક્યુ નથી અને થવાનું નથી. રાત્રિ પછી દિવસ અને દિવસ પછી રાત્રિ થાય, સૂર્યોદય અને સૂર્યાસ્ત - જેવી આ અવિરત પ્રક્રિયા ચાલ્યા કરે છે. કોઈપણ જીવ હોય પછી તે રાવણ જેવા મોટા વિદ્વાન, બળવાન કે છળ કરનારા કેમ ન હોય? પરમપદની પ્રાપ્તિ ન થાય ત્યાં સુધી જીવ જન્મ-મરણના ચક્કરમાં પીસાયા કરે છે. જન્મ-મરણની ઘટમાળમાંથી છૂટવાને જ પરમપદની પ્રાપ્તિ કહે છે.